Държавен вестник, бр. 54, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  54
3. в случай че предоставянето на достъп 
би попречило на текущия или планирания 
добив на въглеводороди, както и при засягане 
интересите на други ползватели на добивната 
газопроводна мрежа или свързани преработ­
ващи или манипулационни съоръжения;
4. в случай че се засягат права, предоста­
вени на добивното предприятие по реда на 
специален закон, или не са изпълнени норма­
тивно предвидени изисквания за предоставяне 
на достъпа.“
§ 135. В чл. 172в се правят следните изме­
нения и допълнения:
1. В ал. 1 думите „промени за развитието 
на преносната мрежа, на разпределителни 
мрежи“ се заменят с „проблеми за развитието 
на газопреносната мрежа, на газоразпреде­
лителни мрежи“, а накрая се добавя „и на 
задълженията за независимост на оператора по 
глава осма „а“ и възможностите за изграждане 
и експлоатация на директни газопроводи“.
2. В ал. 2, т. 3 думата „система“ се заменя 
с „мрежа“.
3. В ал. 3 думата „преносни“ се заменя с 
„газопреносни“.
4. В ал. 4 думата „разпределителни“ се 
заменя с „газоразпределителни“.
§ 136. В глава дванадесета, раздел II се 
създават чл. 172г, 172д и 172е:
„Чл. 172г. (1) При изграждане на голяма нова 
газова инфраструктура, както и при значител­
но увеличаване капацитета на съществуваща 
газова инфраструктура и на разширяване, 
реконструкция и модернизация на такава 
инфраструктура, които дават възможност 
за развитието на нови източници на газови 
доставки, комисията може да предостави 
временно освобождаване от задълженията за: 
1. независимост на оператора по чл. 81в, 
чл. 81ж, ал. 2 и чл. 81л, ал. 2, т. 1;
2. предоставяне на достъп;
3. регулиране на цените на предоставяните 
услуги.
(2) Временното освобождаване по ал. 1 се 
допуска, когато:
1. инвестицията стимулира конкуренцията 
в доставките на природен газ и повишава 
сигурността на доставките;
2. нивото на риска, свързан с инвестицията, 
е такова, че тя не би била направена, ако не 
се предостави освобождаване;
3. инфраструктурата е собственост на 
лице, което е отделено поне по отношение на 
правната му форма от операторите, в чиито 
системи се изгражда тази инфраструктура;
4. ползвателите на новата инфраструктура 
заплащат цена за ползването є; 
5. освобождаването не трябва да е във вреда 
на конкуренцията или на ефективното функ­
циониране на вътрешния пазар за природен 
газ, или на ефективното функциониране на 
инфраструктурата, към която се присъединява 
новата инфраструктура.
(3) Собственикът или операторът на нова­
та инфраструктура по ал. 1 подава молба до 
комисията за освобождаване на целия или на 
част от капацитета на новата инфраструктура, 
към която прилага правила за управление и 
разпределение на капацитета на новата ин­
фраструктура, включващи:
1. изискване всички потенциални ползва­
тели на инфраструктурата да бъдат поканени 
да изявят интерес при договарянето на ка­
пацитет преди извършване разпределението 
на капацитета на новата инфраструктура, 
включително за собствени нужди;
2. задължение в случай на претоварване 
неизползваният капацитет да бъде предлаган 
на пазара, а ползвателите на инфраструктурата 
да имат право да търгуват с договорения си 
капацитет.
(4) При вземане на решение за освобожда­
ване комисията взема предвид резултатите от 
процедурата за разпределение на капацитет 
по ал. 3, т. 1 за преценка на изпълнението 
на условията, посочени в ал. 2, т. 1, 2 и 5, и 
одобрява правилата и механизмите за упра­
вление и разпределяне на капацитета. 
(5) При вземане на решение за освобож­
даване комисията разглежда необходимостта 
от налагане на условия относно продължи­
телността на освобождаването и недискри­
минационния достъп до инфраструктурата, 
като взема предвид допълнителния капацитет, 
който ще се изгради, или изменението на 
съществуващия капацитет, експлоатационния 
период на инфраструктурата и националните 
особености. 
(6) Комисията разглежда молбата по ал. 3 
и се произнася с мотивирано решение. Реше­
нието се публикува на интернет страницата 
на комисията.
Чл. 172д. (1) Когато новата газова инфра­
структура е разположена на територията на 
Република България и най-малко на още една 
държава – членка на Европейския съюз, соб­
ственикът или операторът на съответната ин­
фраструктура подава молба за освобождаване 
до комисията и до компетентния регулаторен 
орган на съответната държава – членка на 
Европейския съюз. 
(2) Комисията провежда консултации с 
компетентните регулаторни органи по ал. 1 
за постигане на споразумение по молбата за 
освобождаване в 6-месечен срок от датата, 
на която молбата е получена от последния 
от регулаторните органи. Когато в посочения 
срок АСРЕ предостави на регулаторните ор­
гани консултативно становище по молбата, те 
могат да мотивират споразумението си относ­
но освобождаването с препоръките, дадени 
от АСРЕ. Регулаторните органи уведомяват